Sòcrates

**Sòcrates** és el cinquè episodi de la Primera Temporada de Merlí i el cinquè de la sèrie.

El pare del Joan creu que el Merlí adoctrina el seu fill. La Tània té un problema amb la Berta, i això afecta a la relació amb el Bruno. La Gina retreu al Merlí que hagi suspès al Gerard. El Merlí obliga a l'Ivan a sortir al carrer.

## Sinopsi

    A la sala de professors, el Toni i l’Eugeni li diuen al Merlí que avui tornen els expulsats. El Merlí se’n riu de l’Eugeni per l’alies que li tenen els alumnes i marxa.

 El Merlí, enfadat amb els Peripatètics, reparteix els exàmens corregits i els hi diu que ha anat molt malament. Llavors arriben a classe el Pol, el Bruno i el Joan, que havien estat expulsats. Seguint amb la classe, el Merlí els hi explica Sòcrates. L’Eugeni es reuneix amb el pare del Joan. L’Eugeni li diu que creu que la mala influència no ha sigut tant els amics com el seu nou professor, el Merlí, i li fa creure que el Merlí els manipula. El Merlí els hi diu als alumnes que no deixin que els hi imposin la manera de pensar dels seus pares i que pensin per ells sols, al que la Berta li diu que ella no vol pensar.

 El Merlí parla amb el Joan per demanar-li perquè va ajudar-lo. El Joan li diu que ho ha fet per ell, no pel Merlí. Mentrestant les noies discuteixen sobre el Marc i la Tània confessa que li agrada. De cop apareix el Marc per donar-li les gràcies per ajudar-la i llavors decideix fer-se un canvi d’imatge. El Gerard es queixa a la seva mare per la nota que li ha posat el Merlí i ella agafa i va a parlar amb el Merlí. La Gina li diu que com que ella no en vol saber res del Merlí suspèn al seu fill, llavors el Merlí li diu que no es preocupi, que li posarà un 7. El Bruno intenta demanar-li perdó a la Tània però ella no té ganes d’escoltar-lo.

    El Merlí es presenta a casa l’Iván i els dos comencen a parlar sobre política. El Merlí aconsegueix que l’Iván surti al carrer, però li dóna un atac de pànic. La Míriam els veu i s’enfada amb el Merlí per actuar sense el seu permís i li prohibeix la entrada a casa seva. A casa del Joan, ell li explica als seus pares que el Merlí és el millor professor que ha tingut, i el seu pare li diu que és perquè es fa amic dels alumnes, fet que ell desmenteix ràpidament. El Merlí es presenta un altre cop al CosmoCaixa i li diu directament si vol anar a sopar amb ell, però ella li torna a dir que no, ja que no està preparada.

 El Jaume li roba els apunts al seu fill per saber què és el que el Merlí els hi explica a classe, però no li agrada el que veu i va a l’institut a parlar amb el Merlí. Al Merlí li diu que l’està adoctrinant, però el Merlí li diu que el Joan potser té les seves idees i que no tenen perquè coincidir amb les del seu pare. El Merlí li explica al Toni el que ha passat amb el pare del Joan. El Toni li diu que l’ha trucat la mare de l’Iván i li pregunta per la mare del Gerard ja que es passa el dia a l’Institut. La Laia li diu al Merlí si vol quedar amb ell, però ell li diu que no pot. A classe, el Gerard presumeix davant la Mònica sobre la seva nota. El Merlí continua explicant Sòcrates, i quan el Gerard fa una pregunta el Merlí es nega a contestar-lo ja que ja ha aconseguit la nota que volia, però que per ell ja no forma part de la seva classe. La Tània i la Mònica parlen del Marc i el Gerard, fins que veuen a la Berta i el Marc liant-se. El Gerard li demana al Merlí que el torni a suspendre i aquest accepta desprès de dir-li que no li demani a la seva mare que li tregui les castanyes del foc. El Merlí li explica al Joan la trobada amb el seu pare i li diu que ja es gran per pensar lliurament a diferència del que el seu pare li vol intentar fer creure. La Tània s’enfada amb la Berta pel que ha vist i li diu que no la vol veure, llavors el Bruno intenta consolar-la però la Tània segueix sense voler parlar amb ell i li diu que ell es un marica reprimit.

 La Míriam fa fora al Merlí, però ell li diu que ara mateix es ella qui esta frenant la recuperació de l’Iván. El Merlí li diu que està feta un desastre, fet que fa que rebi una bufetada, i li diu que l’Iván ha de veure que ella també fa vida normal si vol que es recuperi. Al CosmoCaixa, un nen li dona una carta a la Gina de part del Merlí, dient que vol parlar amb ella. Els dos es troben i el Merlí finalment aconsegueix que la Gina faci plans amb ell. El Jaume li diu al seu fill que sap que acabarà amb un despatx d’advocat com ell i el seu pare. El Joan no vol fer dret, però no sap com dir-li al seu pare. A casa de la Carmina, el Merlí i la Gina comencen a beure fins que finalment comencen a embolicar-se. La Míriam li diu al seu fill que el Merlí tornarà ja que l’està ajudant. L’Iván no el vol ja que no vol sortir al carrer.

     La Mònica li diu a la Tània que hauria d’arreglar la seva relació amb al seva millor amiga. I segueix el seu consell i va a fer les paus amb al seva millor amiga, el Bruno. No els hi cal dir res a cap dels dos, només ballar els dos junts per saber que s’han perdonat tot el que els hi ha passat i que tornen a ser tan amics com abans.

## Elenc

* David Solans com Bruno Bergeron
* Pau Durà com Toni
* Pere Ponce com Eugeni Bosch
* Anna M. Barbany com Carmina Calduch (\*)
* Marta Marco com Gina Castells

(\*) No apareix tot i sortir als crèdits

* Merlí Bergeron
* Bruno Bergeron
* Toni
* Eugeni Bosch
* Gina Castells
* Berta Prats
* Mireia
* Joan Capdevila
* Tània Illa
* Mònica de Villamore
* Pol Rubio
* Marc Vilaseca
* Gerard Piguillem
* Laia
* Jaume Capdevila
* Aurèlia Bonet
* Iván Blasco
* Míriam Blasco
1/18 | Personatges Secundaris* Candela Antón com Berta Prats
* Patricia Bargalló com Mireia
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Carlos Cuevas com Pol Rubio
* Adrian Grösser com Marc Vilaseca
* Marcos Franz com Gerard Piguillem
* Mar del Hoyo com Laia
* Jordi Martínez com Jaume Capdevila
* Victòria Pagès com Aurèlia Bonet
* Pau Poch com Iván Blasco
* Anna Ycobalzeta com Míriam Blasco

## Continuïtat

* El Bruno i la Tània fan les paus
* L'Iván surt al carrer per primera vegada des de que deixa l'Institut
* El Merlí i la Gina comencen una relació

## Frases

**Merlí**: (A L’Eugeni) Tu ets més conegut, els alumnes et diuen el Hitler

**Merlí**: Deixebles meus, no us mereixeu el nom de Peripatètics

**Merlí**: Val la pena que t’hagis sacrificat per mi?

**Iván**: Penso que hauria de tornar la guillotina

**Merlí**: Explicar filosofia es adoctrinar?

**Merlí**: (Al Jaume) Et preguntes que li pasa al Joan últimament? Jo et dirè que li pasa, que està content

**Merlí**: Que cullons ha passat, que ara els pares s’atreveixen a dir-li al professor com ha de fer la classe o quina nota li ha de posar? Si algun dia agafo la baixa no serà pels alumnes, serà pels pares!

**Merlí**: Herodes s’equivocava, no era als fills als qui s’havia de matar, era als pares

**Merlí**: Sóc com un adolescent que sap perfectament quan té la casa buida

**Gina**: Què estem fent?
**Merlí**: Viure nena, viure
## Música

* **SWAN LAKE, WALTZ OP. 20**, P. I. Tchaikovsky

Sona mentre el Merlí i la Gina beuen a casa la Carmina

* **SILENCIS**, Josep Thió i Lluís Gavaldà

Sona mentre el Bruno i la Tània ballen

## Curiositats

* **Sòcrates** va ser un filòsof grec considerat com un dels més grans i creador de la filosofia occidental
* L'Anna M. Barbany (Carmina Calduch) apareix en els crèdits tot i no aparèixer en l'episodi